Diabetes

Anhwyldeb metabolig yw diabetes, sy’n digwydd pan mae’r corff yn methu defnyddio’r siwgr sydd yn y gwaed. Heb ei reoli’n iawn, gall diabetes arwain at glefyd y galon, clefyd yr arennau, dallineb, a niwed i bellafion y corff a achoswyd gan gylchrediad gwan y gwaed. Ar y llaw arall, o gael eu trin a’u cefnogi’n iawn, gall pobl â diabetes fyw bywydau hir a normal..

Hen enwau Cymraeg arno yw clefyd siwgr a'r clefyd melys ond nid yw'r rhain yn cael eu cymeradwyo heddiw am eu bod yn medru bod yn gamarweiniol.http://termau.cymru/#diabetes&sln=cy

Mae tua 93,000 o bobl Cymru’n gwybod bod diabetes arnynt, ac mae’n debyg bod tua 40,000 o bobl eraill yn byw gyda’r cyflwr ond heb wybod hynny hyd yn hyn. Diabetes a’i gymhlethdodau sy’n gyfrifol am 9% o gostau ysbytai Cymru. Mae'r elusen Diabetes UK yn cynorthwyo pobl sydd â'r clefyd.

Yn 2007 collodd y Cymro pybyr a'r cyn-chwaraewr rygbi Ray Gravell ei goes oherwydd y clefyd.

Cyfeiriadau

 Dolen allanol 
 Mwy o wybodaeth am glefyd y siwgr ar wefan Diabetes UK 

Categori:Afiechydon
Categori:Anhwylderau metabolig
Categori:Prosiect Wici-Iechyd